**Obrazloženje**

**Prijedloga Odluke o komunalnom doprinosu Općine Ernestinovo**

Predlagatelj: Općinska načelnica Marijana Junušić, univ. spec. oec.

 - temeljem članka 41. Statuta Općine Ernestinovo (Službeni glasnik Općine Ernestinovo, broj 1/13, 4/13, 3/18 i 4/18)

Pravna osnova: članak 78. Zakona o komunalnom gospodarstvu

(Narodne novine, broj 68/18 110/18, 32/20)

Prijedlog izradila: Pročelnica Jedinstvenog upravnog odjela, Ivana Švast Mikolčević, mag. iur.

**Obrazloženje prijedloga općeg akta**

Općinsko vijeće Općine Ernestinovo, na 17. sjednici održanoj 29. siječnja 2019. godine, donijelo je Odluku o komunalnom doprinosu Općine Ernestinovo (Službeni glasnik općine Ernestinovo, broj: 2/2019), sukladno članku 130. Zakona o komunalnom gospodarstvu (NN 68/18 110/18, 32/20, dalje: Zakon).

Odlukom su određene:

1. zone u jedinici lokalne samouprave za plaćanje komunalnog doprinosa

2. jedinična vrijednost komunalnog doprinosa po pojedinim zonama u jedinici lokalne samouprave (u daljnjem tekstu: jedinična vrijednost komunalnog doprinosa)

3. način i rokovi plaćanja komunalnog doprinosa

4. opći uvjeti i posebni razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa

5. nadležnost za postupanje u postupku utvrđivanja komunalnog doprinosa

6. donošenje rješenja o komunalnom doprinosu

Komunalni doprinos je novčano javno davanje koje se plaća za korištenje komunalne infrastrukture na području cijele jedinice lokalne samouprave i položajne pogodnosti građevinskog zemljišta u naselju prilikom građenja ili ozakonjenja građevine.

Komunalni doprinos za zgrade obračunava se množenjem obujma zgrade koja se gradi ili je izgrađena izraženog u kubnim metrima (m³) s jediničnom vrijednošću komunalnog doprinosa u zoni u kojoj se zgrada gradi ili je izgrađena.

Kako je donesen novi Prostorni plan, ovom Odlukom uvodi se dodatna, III. zona, za područja koja nisu obuhvaćena zonama I. i II., dok zone I. i II. ostaju iste kao i njihova jedinična vrijednost. Jedinična vrijednost za III. zonu iznosi 5,00kn.

Također, potrebno je uskladiti odredbe Odluke sa zakonom pa se detaljnije uređuju način i plaćanje komunalnog doprinosa, dužina rokova za obročnu otplatu te se uvodi dodatni razlog za oslobođenje od obveze plaćanja komunalnog doprinosa. Naime, kako bi poticali razvoj gospodarstva i poljoprivredne proizvodnje, potrebno je uvoditi poticajne, a ne ograničavajuće mjere te su stoga u članku 7. Odluke predviđene mogućnosti umanjenja komunalnog doprinosa za određene kategorije obveznika.

Bitno je napomenuti da novom Odlukom nema povećanja na teret obveznika, već ista ili ostaje ista ili se smanjuje, ovisno o kategoriji obveznika.